અત્રે ઉલ્લેખનીય છે કે ૧૦ ટકા અાર્થિક અનામતની જોગવાઈ માત્ર સીધી ભરતી માટે અમલી બનશે. બઢતીમાં અનામતમાં તેના લાભ મળશે નહીં. ૧ મે, ૨૦૧૬ પહેલાં સરકારી ભરતીની જગ્યાઅો કે જેની ફોર્મ ભરવાની અાખરી તારીખ વીતી ગઈ ન હોય તેમાં પણ હાલમાં ૧ મહિનો મુદત વધારી અાપવામાં અાવી છે, જેથી ક્રિમિલેયર સર્ટિફિકેટ સાથે અાર્થિક અનામતમાં અાવતા ઉમેદવારો તેનો લાભ મેળવી શકે. અંદાજે અા વર્ષે ૪૩ હજાર સરકારી જગ્યાઅો ભરાશે, જેનો લાભ અાર્થિક અનામત ઉમેદવારો મેળવશે.